Hengelaar se straf oor vangs verwelkomLeon Bekker by die witdoodshaai wat hy gevang het. Die en ander foto’s het regoor die wêreld opslae gemaak. Lionel Adendorf, woordvoerder van die departement, sê Leon Bekker is ŉ boete van R120 000 of tronkstraf opgelê wat in geheel vir vyf jaar opgeskort is. Bekker het glo erken dat hy die haai op 11 Maart 2011 by Mosselbaai gevang het. Bekker het glo vir foto’s met die haai poseer voor hy die bebloede dier glo terug in die water gegooi het. Die haai is glo later aan sy beserings dood. “Dit is die eerste witdoodshaai-saak en skuldigbevinding in enige Suid-Afrikaanse hof. Suid-Afrika is ook die eerste land om wetgewing in te stel vir die beskerming van witdoodshaaie,” het Adendorf gesê. Die departement hoop dat dié vonnis voorgenome hengelaars sal afskrik om beskermde spesies te vang.